KE LEINA lefe le le neng le ka tshwanela buka ya Baebele e e tletseng ka dipako tse di lebisitsweng kwa go Mmopi wa rona, Jehofa Modimo? Ga go leina le le neng le ka tshwanela go feta la Dipesalema kana Dipako. Buka eno e telele go di feta tsotlhe mo Baebeleng e na le dipina tse di kwadilweng bontle tse di anelang ka dinonofo tsa Modimo tse di molemo le ditiro tsa gagwe tsa bonatla e bile e na le dipolelelopele di le mmalwa. Bontsi jwa dipina tseno di tlhalosa tsela e bakwadi ba tsone ba neng ba ikutlwa ka yone fa ba ne ba lebane le mathata. Ditiragalo tseno di diragetse mo lobakeng lwa dingwaga di ka nna sekete—go tloga mo motlheng wa moporofeti Moshe go ya kwa motlheng wa morago fela ga go ya botshwarwa ga Bajuda. Bakwadi ba tsone e ne e le Moshe, Kgosi Dafide le ba bangwe. Go dumelwa gore moperesiti Esera ke ene a ileng a rulaganya buka eno ka tsela e e leng ka yone jaanong.